[**Naziv ustanove**, ulica i broj, poštanski broj i grad, OIB], zastupan/a po [funkcija, titula, ime i prezime zakonskog zastupnika] (dalje u tekstu: „**Ustanova**“)

i

[**Ime i prezime sudionika**, ulica i broj, poštanski broj i grad, OIB], (dalje u tekstu: „**Sudionik**“)

Ustanova i Sudionik dalje u tekstu nazivaju se zajedno „**Sporazumne strane**“, a pojedinačno „**Sporazumna strana**“,

sklapaju sljedeći

**Sporazum o raskidu**

**Ugovora o dodjeli financijske potpore za Erasmus+** **[mobilnost osoblja u svrhu podučavanja i osposobljavanja između programskih i partnerskih zemalja]** **[studij i/ili stručnu praksu između programskih i partnerskih zemalja]**

 (dalje u tekstu: „**Sporazumni raskid**“)

**Članak 1.**

**Uvodne odredbe**

1. Sporazumne strane suglasno potvrđuju da je između njih dana [umetnuti datum] sklopljen Ugovor o dodjeli financijske potpore za Erasmus+ [mobilnost osoblja u svrhu podučavanja i osposobljavanja između programskih i partnerskih zemalja] [studij i/ili stručnu praksu između programskih i partnerskih zemalja], KLASA: [umetnuti broj], URBROJ: [umetnuti broj](dalje u tekstu: „**Ugovor**“).
2. Sporazumne strane suglasno potvrđuju da je predmet Ugovora dodjela financijske potpore u iznosu od [umetnuti iznos]u svrhu provedbe mobilnosti Sudionika (dalje u tekstu: „**mobilnost**“).
3. Sporazumne strane suglasno potvrđuju da se iznos financijske potpore iz prethodnog stavka trebao isplatiti u [umetnuti broj] dijela/ova. Sudioniku je isplaćen [dio iznosa] [ukupan iznos] financijske potpore, odnosno [umetnuti točan iznos].

**Članak 2.**

**Predmet**

1. Sporazumne strane suglasno utvrđuju da je zbog nastupa više sile u vidu pandemije bolesti COVID-19 mobilnost [otkazana] [prekinuta], slijedom čega zajednički odlučuju da Ugovor prestaje važiti i obvezivati ih.
2. U skladu s okolnostima opisanima u prethodnom stavku, Sporazumne strane su suglasne kako se radi o slučaju više sile iz [članka 2. Općih uvjeta Ugovora]. Budući da mobilnost nije realizirana, a Sudioniku su nastali određeni troškovi povezani s organiziranjem putovanja, Sudioniku će se priznati dio nastalih troškova sukladno Uputi o postupanju prijave i evidencije mobilnosti u slučaju više sile u kontekstu situacije širenja koronavirusa Agencije za mobilnost i programe Europske unije, područje visokog obrazovanja, od 21. travnja 2020..
3. Troškovi puta za koje nije bilo moguće dobiti refundaciju od dobavljača priznaju se u visini paušalnog troška prema kalkulatoru udaljenosti, odnosno u iznosu [umetnuti točan iznos].
4. Nastali troškovi smještaja odnosno individualne potpore za koje nije bilo moguće dobiti refundaciju od dobavljača priznaju se [za otkazanu mobilnost u visini stvarnog troška prema dostavljenim dokazima] [za prekinutu mobilnost sukladno stvarnom trajanju mobilnosti], odnosno u iznosu [umetnuti točan iznos].
5. [Sudionik ima pravo na isplatu preostalog iznosa financijske potpore u iznosu od [umetnuti točan iznos] u roku od [umetnuti rok] na vlastiti bankovni račun [umetnuti naziv računa i IBAN].] [Sudionik je dužan vratiti dio financijske potpore u iznosu od [umetnuti točan iznos] u roku od [umetnuti rok] na bankovni račun Ustanove [umetnuti naziv računa i IBAN].]
6. Potpisom ovog Sporazumnog raskida Sporazumne strane suglasno utvrđuju kako jedna prema drugoj nemaju nikakvih obveza, zahtjeva i/ili potraživanja iz ili u svezi s Ugovorom.
7. U skladu s navedenim u ovom članku Sporazumne strane suglasno raskidaju Ugovor.

**Članak 3.**

**Ostale odredbe**

1. Ovaj Sporazumni raskid predstavlja cjelokupni dogovor između Sporazumnih strana u pogledu predmeta Sporazumnog raskida kako je definirano u članku 2. te obuhvaća i nadilazi sve prije pisane ili usmene sporazume i dogovore između Sporazumnih strana koji se odnose na predmet ovog Sporazumnog raskida. Sporazumne strane su ovaj Sporazumni raskid pročitale, razumjele njegov sadržaj te se odriču prava i mogućnosti osporavati ga po bilo kojoj osnovi i iz bilo kojeg razloga, uključujući, ali ne ograničavajući se na mane volje.
2. Sve eventualne sporove koji nastanu na temelju ovog Sporazumnoga raskida, Sporazumne strane će pokušati riješiti sporazumno, a u protivnom ugovaraju nadležnost stvarno nadležnog suda u Zagrebu.
3. Ovaj Sporazumi raskid stupa na snagu i važi s datumom potpisivanja zadnje Sporazumne strane.
4. Ovaj Sporazumni raskid sklapa se u 2 istovjetna jednakovrijedna primjerka i svakoj Sporazumnoj strani pripada po jedan.
5. Sporazumne strane prihvaćaju prava i obveze utvrđene ovim Sporazumnim raskidom, te ga u znak suglasnosti vlastoručno potpisuju.

|  |  |  |
| --- | --- | --- |
|  |  |  |
|  |  |  |
|  |  |  |
| **Za Ustanovu****[Umetnuti ime i prezime, funkciju]** |  | **Sudionik****[Umetnuti** **ime i prezime]** |
|  |  |  |
| Mjesto: |  | Mjesto: |
| Datum:  |  | Datum:  |

KLASA: [umetnuti broj]

URBROJ: [umetnuti broj]